**Извештај о раду Управе за дуван у 2019. години**

1. **Усвојене измене и допуне Закона о дувану** – Управа за дуван била је носилац израде Закона о изменама и допунама Закона о дувану, који je **ступио на снагу 1. јануара 2020. године**.

* Циљ измена је **оптимизација и** **дигитализација административних поступака** које води Управа за дуван, у оквиру Програма за поједностављење административних поступака и регулативе „е-Папир“ за период 2019-2021. године.

1. Примена измена и допуна Закона о дувану донетих у децембру 2018. године, којим су створени услови за сузбијање нелегалног промета дувана и дуванских производа и појачане контроле на тржишту, резултирала је **повећањем наплате прихода од акциза на дуванске прерађевине** и то са **99,48 млрд** динара у 2018. години на **105,93 млрд** динара у 2019. години, што представља **повећање од 6,5%.**
2. **Учешће Управе за дуван у раду** **Радне групе за борбу против кријумчарења дувана** чије активности су,кроз појачане активности надлежних органа,дале позитивне резултате у стабилизацији тржишта и смањењу површина нелегалних засада дувана.
3. У току 2019. године је:
   * издато **8.481 дозвола** за трговину на мало дуванским производима;
   * обрађено **11.376 извештаја** привредних субјеката који послују на тржишту дувана и дуванских производа;
   * регистровано **129** **марки** дуванских производа;
   * у Евиденциону листу уписано **885 физичких лица** произвођача дувана.
4. **Остварени директни приходи у буџет** Републике Србије:

* **168.906.000 динара** на име накнада за обављање делатности у области производње и промета дувана и дуванских производа;
* **3.735.380 динара** на име републичких административних такси.

1. **Реализоване посете произвођачима и обрађивачима дувана** – Дуванска индустрија „Чока“, „Монус“, Дуванска индустрија Бујановац, „Tabex“, „Copex“, „Интабак“, а.д. „Дуван“ и Трговине Босо у циљу сагледавања стања на тржишту дувана и проблема с којима се сусрећу произвођачи дувана током производне године, као и представљања постигнутих резултата у области производње и обраде дувана.
2. **Реализована студијска посета Републици Хрватској** – на позив Удруге произвођача духана „Крупан лист“ и компаније British American Tobacco (БАТ) представници Управе за дуван боравили су у студијској посети институцијама и привредним субјектима који послују у дуванском сектору, ради упознавања са стањем на тржишту дувана и дуванских производа у Хрватској, као и упознавања са применом система следљивости и праћења дуванских производа.
3. Представници Управе за дуван посетили су **међународни сајам дуванских производа** **TABEXPO 2019 у Амстердаму**, Краљевини Холандији у циљу сагледавање питања и трендова из области дувана и дуванских производа која спадају у надлежност Управе за дуван, као и размене искустава у примени прописа у области контроле дувана.
4. **Учешће у пројектима:**
   * Програм реформе управљања јавним финансијама;
   * Програм за поједностављење административних поступака и регулативе „е-Папир“;
   * Правна подршка преговорима (PLAC III) за Преговарачко поглавље 28.
5. **Активности у области ЕУ интеграција** - Учешће у реализацији активности у вези са Преговарачким поглављем 11, Преговарачким поглављем 16 и Преговарачким поглављем 28 у циљу даљег напретка процеса европских интеграција и усклађивања домаћег законодавства са правним тековинама ЕУ.